《如归亭》
宋代·刁约

松陵江上峻裁基，危岫前瞻小四围。
张翰鲈鱼间适兴，庄周鸥鸟尽忘机。
檐牙高啄千家绕，舟尾相衔数桨飞。
倦客登临聊永日，豁开杂思信如归。

作者简介：（?—1082）宋润州丹徒人，字景纯。刁衎孙。仁宗天圣八年进士。庆历初与欧阳修同知礼院，四年坐院祠神饮酒事出通判海州。嘉祐初以太常少卿使契丹，还判度支。历知扬州、宣州、湖州。神宗熙宁初判太常寺。辞官后筑藏春坞，收藏图书甚富。范仲淹、欧阳修、司马光、王安石皆爱敬之。卒年八十余。